《仆性懒慢喜睡而吏事亦早休因得遂其欲琳老数》
宋代·毛滂

先生晓开城旦书，坐与老农相嗫嚅。
槐阴翠圆吏已散，归来下嗫手撚须，
胸中百纸无处使，静看穷达如呼虑。
身閒睡饱亦不恶，何用一躍惊骀驽。
去年凿池筑潜玉，清夜明月挂碧芦。
先生独吟亦径醉，谁见露鹤寒相呼。
径山老人笑疏懒，云当运动如户枢。
朝来此老意不已，溪寺破雨遗天苏。
紫房雁觜擢烟缕，细根蝗蚓蟠苔肤。
茯苓虽老避芳液，团参已贵惭云珠。
先生领意手自植，衣袂馥馥侵蘼芜。
从今抱翁十日往，欲将后健酬前劬。
何时一饱翳凤凰，缑山月夜听笙竽。
长吟往觅五麟，翩然那复烦双凫。
坐看白驹变古今，浮沤流电皆须臾。
此语险怪傥未然，引年聊与昌阳俱。
不须仙人九节杖，他年要与猱争途。
凌霄峰头觅此老，登山过水安用扶。

作者简介：毛滂（1056——？约1124）， 字泽民，衢州江山石门（今浙江衢州）人。北宋词人。生于“天下文宗儒师”世家。父维瞻、伯维藩、叔维甫皆为进士。他自幼酷爱诗文词赋，北宋元丰二年（1079），与西安（今浙江衢州）赵英结为伉俪。毛滂诗词被时人评为“豪放恣肆”，“自成一家”。元祐四年（1089）所作《惜分飞·富阳僧舍代作别语》小词结尾“今夜山深处，断魂分付潮回去”，南宋周辉认为含蓄情醇“语尽而意不尽，意尽而情不尽”。有《东堂集》十卷和《东堂词》一卷传世。